nibzard/narodne-novine-full-text-markdown huggingface dataset:
### NN 83/2021 (21.7.2021.), Rješenje o imenovanju članova Zajedničkog međuvladinog mješovitog povjerenstva za provedbu Sporazuma između Vlade Republike Hrvatske i Vlade Republike Slovenije o uređenju vojnih groblja

VLADA REPUBLIKE HRVATSKE

1538

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 9. stavka 1. Sporazuma između Vlade Republike Hrvatske i Vlade Republike Slovenije o uređenju vojnih groblja (»Narodne novine – Međunarodni ugovori«, broj 4/09.), Vlada Republike Hrvatske je na sjednici održanoj 16. srpnja 2021. donijela

RJEŠENJE

O IMENOVANJU ČLANOVA ZAJEDNIČKOG MEĐUVLADINOG MJEŠOVITOG POVJERENSTVA ZA PROVEDBU SPORAZUMA IZMEĐU VLADE REPUBLIKE HRVATSKE I VLADE REPUBLIKE SLOVENIJE O UREĐENJU VOJNIH GROBLJA

Za članove Zajedničkog međuvladinog mješovitog povjerenstva za provedbu Sporazuma između Vlade Republike Hrvatske i Vlade Republike Slovenije o uređenju vojnih groblja, imenuju se:

– TOMO MEDVED

– MAJA VITALJIĆ

– mr. sc. INGRID SZABO.

Klasa: 080-02/21-01/120

Urbroj: 50301-15/28-21-02

Zagreb, 16. srpnja 2021.

Predsjednik
 mr. sc. Andrej Plenković, v. r.
### NN 83/2021 (21.7.2021.), Rješenje o razrješenju članova Zajedničkog međuvladinog mješovitog povjerenstva za provedbu Sporazuma između Vlade Republike Hrvatske i Vlade Republike Slovenije o uređenju vojnih groblja

VLADA REPUBLIKE HRVATSKE

1537

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 9. stavka 1. Sporazuma između Vlade Republike Hrvatske i Vlade Republike Slovenije o uređenju vojnih groblja (»Narodne novine – Međunarodni ugovori«, broj 4/09.), Vlada Republike Hrvatske je na sjednici održanoj 16. srpnja 2021. donijela

RJEŠENJE

O RAZRJEŠENJU ČLANOVA ZAJEDNIČKOG MEĐUVLADINOG MJEŠOVITOG POVJERENSTVA ZA PROVEDBU SPORAZUMA IZMEĐU VLADE REPUBLIKE HRVATSKE I VLADE REPUBLIKE SLOVENIJE O UREĐENJU VOJNIH GROBLJA

Razrješuju se dužnosti članovi Zajedničkog međuvladinog mješovitog povjerenstva za provedbu Sporazuma između Vlade Republike Hrvatske i Vlade Republike Slovenije o uređenju vojnih groblja:

– STJEPAN SUČIĆ

– IVAN CRNČEC

– LIDIJA KIC.

Klasa: 080-02/21-02/90

Urbroj: 50301-15/28-21-02

Zagreb, 16. srpnja 2021.

Predsjednik
 mr. sc. Andrej Plenković, v. r.
### NN 83/2021 (21.7.2021.), Rješenje o razrješenju članice Upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

1532

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 146. stavka 2. Zakona o mirovinskom osiguranju (»Narodne novine«, br. 157/13., 151/14., 33/15., 93/15., 120/16., 18/18. – Odluka Ustavnog suda Republike Hrvatske, 62/18., 115/18. i 102/19.), Vlada Republike Hrvatske je na sjednici održanoj 16. srpnja 2021. donijela

RJEŠENJE

O RAZRJEŠENJU ČLANICE UPRAVNOG VIJEĆA HRVATSKOG ZAVODA ZA MIROVINSKO OSIGURANJE

Razrješuje se VIŠNJA STANIŠIĆ dužnosti članice Upravnog vijeća Hrvatskog zavoda za mirovinsko osiguranje, na koju je imenovana kao predstavnica radnika Hrvatskog zavoda za mirovinsko osiguranje, s danom 29. srpnja 2021.

Klasa: 080-02/21-02/93

Urbroj: 50301-15/07-21-02

Zagreb, 16. srpnja 2021.

Predsjednik
 mr. sc. Andrej Plenković, v. r.
### NN 84/2021 (23.7.2021.), Zakon o izmjenama Zakona o vodama

HRVATSKI SABOR

1560

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O VODAMA

Proglašavam Zakon o izmjenama Zakona o vodama, koji je Hrvatski sabor donio na sjednici 15. srpnja 2021. godine.

Klasa: 011-01/21-01/51

Urbroj: 71-10-01/1-21-2

Zagreb, 16. srpnja 2021.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA ZAKONA O VODAMA

Članak 1.

U Zakonu o vodama (»Narodne novine«, br. 66/19.) u članku 110. stavak 2. mijenja se i glasi:

»(2) Za provedbu zahvata iz stavka 1. ovoga članka provodi se odgovarajuća procjena utjecaja na okoliš odnosno ocjena prihvatljivosti za ekološku mrežu prema posebnim propisima o zaštiti okoliša i prirode, osim u pojedinačnom slučaju kao odgovor na izvanredna stanja utvrđena tim posebnim propisima primjenjujući pravila postupanja iz tih posebnih propisa. U tom postupku u svojstvu stranke mogu nastupiti Hrvatske vode ili tijelo državne uprave nadležno za plovidbu unutarnjim vodama, ovisno o nadležnosti s obzirom na područje zahvata.«.

Članak 2.

U članku 141. stavku 2. točki 3. riječi: »članku 9. stavku 1. točkama 1. do 4.« zamjenjuju se riječima: »članku 10. točkama 1. do 4.«.

Članak 3.

U članku 212. stavku 1. riječi: »i pravnim položajem znanstvene organizacije« brišu se.

U stavku 5. riječi: »propisi o znanstvenoj djelatnosti i« brišu se.

Stavak 7. mijenja se i glasi:

»(7) Statut, financijski plan te pravilnik o radu u skladu s općim propisima o radu donosi upravno vijeće instituta za vode, uz prethodnu suglasnost Ministarstva.«.

Članak 4.

U članku 236. stavak 1. mijenja se i glasi:

»(1) Odredbe članka 11. stavka 6., članka 12. stavka 2., članka 230. stavka 1., članka 231. stavka 1. i članka 232. stavka 4. ovoga Zakona ne utječu na pravo prethodnog zemljišnoknjižnog vlasnika na naknadu tržišne vrijednosti u skladu s općim pravilima imovinskog prava, pod uvjetom da se ne radi o pogrešnoj uknjižbi prava vlasništva.«.

Članak 5.

U cijelom tekstu Zakona o vodama (»Narodne novine«, br. 66/19.) riječi: »središnje tijelo državne uprave« u određenom broju i padežu zamjenjuju se riječima: »tijelo državne uprave« u odgovarajućem broju i padežu.

Članak 6.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/21-01/30

Zagreb, 15. srpnja 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 84/2021 (23.7.2021.), Zakon o dopuni Zakona o zaštiti od nasilja u obitelji

HRVATSKI SABOR

1559

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O ZAŠTITI OD NASILJA U OBITELJI

Proglašavam Zakon o dopuni Zakona o zaštiti od nasilja u obitelji, koji je Hrvatski sabor donio na sjednici 15. srpnja 2021. godine.

Klasa: 011-01/21-01/50

Urbroj: 71-10-01/1-21-2

Zagreb, 16. srpnja 2021.

Predsjednik
 Republike Hrvatske
 Zoran Milanović, v. r.

ZAKON

O DOPUNI ZAKONA O ZAŠTITI OD NASILJA U OBITELJI

Članak 1.

U Zakonu o zaštiti od nasilja u obitelji (»Narodne novine«, br. 70/17. i 126/19.) u članku 8. stavku 2. iza riječi: »neformalnog životnog partnera,« dodaju se riječi: »sadašnjeg ili bivšeg partnera u intimnoj vezi,«.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/21-01/50

Zagreb, 15. srpnja 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 84/2021 (23.7.2021.), Odluka o prestanku sanacije Studentskog centra u Zagrebu Sveučilišta u Zagrebu

VLADA REPUBLIKE HRVATSKE

1567

Na temelju članka 6. stavka 1. Zakona o sanaciji studentskih centara (»Narodne novine«, broj 117/01.), Vlada Republike Hrvatske je na sjednici održanoj 22. srpnja 2021. donijela

ODLUKU

O PRESTANKU SANACIJE STUDENTSKOG CENTRA U ZAGREBU SVEUČILIŠTA U ZAGREBU

I.

Prestaje sanacija Studentskog centra u Zagrebu Sveučilišta u Zagrebu, koja se provodila temeljem Odluke o sanaciji Studentskog centra Sveučilišta u Zagrebu (»Narodne novine«, broj 11/13.).

II.

Prihvaća se Financijski izvještaj o poslovanju Studentskog centra u Zagrebu za 2020. godinu te Godišnje izvješće o poslovanju Studentskog centra u Zagrebu za 2020. godinu, usvojeni od strane Sanacijskog vijeća Studentskog centra u Zagrebu, 18. ožujka 2021.

III.

Stupanjem na snagu ove Odluke tijela upravljanja Studentskog centra u Zagrebu Sveučilišta u Zagrebu nastavljaju s radom u skladu s ovlastima koje imaju na temelju zakona i drugih propisa.

IV.

Stupanjem na snagu ove Odluke prestaje važiti Odluka o sanaciji Studentskog centra Sveučilišta u Zagrebu (»Narodne novine«, broj 11/13.).

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/248

Urbroj: 50301-04/12-21-2

Zagreb, 22. srpnja 2021.

Predsjednik
 mr. sc. Andrej Plenković, v. r.
### NN 84/2021 (23.7.2021.), Odluka o financiranju obveznih udžbenika za učenike srednjih škola u Republici Hrvatskoj za školsku godinu 2021./2022. sredstvima iz Državnog proračuna Republike Hrvatske

VLADA REPUBLIKE HRVATSKE

1565

Na temelju članka 14. stavka 2. Zakona o udžbenicima i drugim obrazovnim materijalima za osnovnu i srednju školu (»Narodne novine«, broj 116/18.), Vlada Republike Hrvatske je na sjednici održanoj 22. srpnja 2021. donijela

ODLUKU

O FINANCIRANJU OBVEZNIH UDŽBENIKA ZA UČENIKE SREDNJIH ŠKOLA U REPUBLICI HRVATSKOJ ZA ŠKOLSKU GODINU 2021./2022. SREDSTVIMA IZ DRŽAVNOG PRORAČUNA REPUBLIKE HRVATSKE

I.

Vlada Republike Hrvatske, sukladno raspoloživim financijskim sredstvima, za školsku godinu 2021./2022. osigurat će obvezne udžbenike za učenike srednjih škola u Republici Hrvatskoj koji su članovi kućanstva koje je do 31. kolovoza 2021. utvrđeno kao korisnik zajamčene minimalne naknade, sukladno propisu kojim se uređuje područje socijalne skrbi.

Pravo iz stavka 1. ove točke učenik ostvaruje za sve obvezne udžbenike za nastavne predmete za određeni razred iz odluke o odabiru udžbenika za srednju školu, razred i odjeljenje koji učenik pohađa, koju donosi svaka pojedina škola, a prema odabiru iz Kataloga odobrenih udžbenika koji objavljuje Ministarstvo znanosti i obrazovanja na svojim mrežnim stranicama.

Pravo iz stavka 1. ove točke ne ostvaruju učenici:

– koji ostvaruju pravo na sve obvezne udžbenike po drugoj osnovi

– koji ostvaruju pravo na puni novčani iznos za nabavu obveznih udžbenika

– koji ponavljaju razred.

II.

Način uporabe, vraćanja i obnavljanja udžbenika financiranih sredstvima iz Državnog proračuna Republike Hrvatske propisan je Naputkom o načinu uporabe, vraćanja i obnavljanja udžbenika i drugih obrazovnih materijala financiranih sredstvima iz Državnoga proračuna (»Narodne novine«, broj 46/19.).

III.

Sredstva za izvršenje ove Odluke osigurana su u Državnom proračunu Republike Hrvatske za 2021. godinu i projekcijama za 2022. i 2023. godinu, u okviru Razdjela 080 Ministarstvo znanosti i obrazovanja, Glave 08005, Programa 3701 Razvoj odgojno obrazovnog sustava, na aktivnosti A578045 Sufinanciranje nastavnih materijala i opreme za učenike osnovnih i srednjih škola.

IV.

Za provedbu ove Odluke zadužuje se Ministarstvo znanosti i obrazovanja.

V.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/21-04/250

Urbroj: 50301-04/25-21-2

Zagreb, 22. srpnja 2021.

Predsjednik
 mr. sc. Andrej Plenković, v. r.
### NN 84/2021 (23.7.2021.), Odluka o izmjeni Odluke o zaprječivanju cestovnih komunikacija i putova na državnoj granici s Bosnom i Hercegovinom i Republikom Srbijom

VLADA REPUBLIKE HRVATSKE

1569

Na temelju članka 33. stavka 3. Zakona o nadzoru državne granice (»Narodne novine«, br. 83/13. i 27/16.), Vlada Republike Hrvatske je na sjednici održanoj 22. srpnja 2021. donijela

ODLUKU

O IZMJENI ODLUKE O ZAPRJEČIVANJU CESTOVNIH KOMUNIKACIJA I PUTOVA NA DRŽAVNOJ GRANICI S BOSNOM I HERCEGOVINOM I REPUBLIKOM SRBIJOM

I.

U Odluci o zaprječivanju cestovnih komunikacija i putova na državnoj granici s Bosnom i Hercegovinom i Republikom Srbijom (»Narodne novine«, br. 55/14. i 97/18.) u točki I. podtočki 6. podtočka 6.5. briše se.

Dosadašnja podtočka 6.6. postaje podtočka 6.5.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/253

Urbroj: 50301-21/32-21-2

Zagreb, 22. srpnja 2021.

Predsjednik
 mr. sc. Andrej Plenković, v. r.
### NN 84/2021 (23.7.2021.), Odluka o usvajanju izmjene »Programa dodjele potpora male vrijednosti mikro subjektima malog gospodarstva za saniranje posljedica potresa na području Sisačko-moslavačke županije«

VLADA REPUBLIKE HRVATSKE

1568

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 9. stavka 1. Zakona o poticanju razvoja malog gospodarstva (»Narodne novine«, br. 29/02., 63/07., 53/12., 56/13. i 121/16.), Vlada Republike Hrvatske je na sjednici održanoj 22. srpnja 2021. donijela

ODLUKU

O USVAJANJU IZMJENE »PROGRAMA DODJELE POTPORA MALE VRIJEDNOSTI MIKRO SUBJEKTIMA MALOG GOSPODARSTVA ZA SANIRANJE POSLJEDICA POTRESA NA PODRUČJU SISAČKO-MOSLAVAČKE ŽUPANIJE«

I.

Usvaja se izmjena »Programa dodjele potpora male vrijednosti mikro subjektima malog gospodarstva za saniranje posljedica potresa na području Sisačko-moslavačke županije« (u daljnjem tekstu: izmjena Programa).

Izmjena Programa sastavni je dio ove Odluke.

II.

Sredstva za provedbu »Programa dodjele potpora male vrijednosti mikro subjektima malog gospodarstva za saniranje posljedica potresa na području Sisačko-moslavačke županije« (»Narodne novine«, broj 8/21.) povećavaju se na iznos od 17.600.000,00 kuna i osigurana su u 2021. godini u Državnom proračunu Republike Hrvatske za 2021. godinu i projekcijama za 2022. i 2023. godinu na razdjelu Ministarstva gospodarstva i održivog razvoja na aktivnosti A648087 Poticanje konkurentnosti poduzetništva i obrta.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/261

Urbroj: 50301-05/14-21-2

Zagreb, 22. srpnja 2021.

Predsjednik
 mr. sc. Andrej Plenković, v. r.

IZMJENA »PROGRAMA DODJELE POTPORA MALE VRIJEDNOSTI MIKRO SUBJEKTIMA MALOG GOSPODARSTVA ZA SANIRANJE POSLJEDICA POTRESA NA PODRUČJU SISAČKO-MOSLAVAČKE ŽUPANIJE«

I.

U »Programu dodjele potpora male vrijednosti mikro subjektima malog gospodarstva za saniranje posljedica potresa na području Sisačko-moslavačke županije« (»Narodne novine«, broj 8/21.) u točki 4. brojka: »10.000.000,00« zamjenjuje se brojkom: »17.600.000,00«.
### NN 85/2021 (28.7.2021.), Ispravak Odluke o privremenoj zabrani i ograničavanju prelaska preko graničnih prijelaza Republike Hrvatske

STOŽER CIVILNE ZAŠTITE REPUBLIKE HRVATSKE

1585

U Odluci o privremenoj zabrani i ograničavanju prelaska preko graničnih prijelaza Republike Hrvatske koja je objavljena u »Narodnim novinama« broj 84 od 23. srpnja 2021. utvrđena je pogreška te se daje

ISPRAVAK ODLUKE

O PRIVREMENOJ ZABRANI I OGRANIČAVANJU PRELASKA PREKO GRANIČNIH PRIJELAZA REPUBLIKE HRVATSKE

U točki III. stavku 1. podstavku 3. i točki V. stavku 3. podstavku 3. riječi: »šest mjeseci« ispravno glase »osam mjeseci«.

Urbroj: 511-01-300-21-394-408

Zagreb, 26. srpnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 85/2021 (28.7.2021.), Rješenje o imenovanju dijela članova Upravnog vijeća Hrvatskog hidrografskog instituta

VLADA REPUBLIKE HRVATSKE

1575

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 33. stavka 2. Zakona o hidrografskoj djelatnosti (»Narodne novine«, br. 68/98., 110/98., 163/03. i 71/14.), Vlada Republike Hrvat­ske je na sjednici održanoj 22. srpnja 2021. donijela

RJEŠENJE

O IMENOVANJU DIJELA ČLANOVA
 UPRAVNOG VIJEĆA HRVATSKOG HIDROGRAFSKOG INSTITUTA

Za članove Upravnog vijeća Hrvatskog hidrografskog instituta imenuju se:

– DRAGANA ZOVKO, predstavnica ministarstva nadležnog za poslove obrane

– dr. sc. GORAN PETROVIĆ, predstavnik ministarstva nadležnog za poslove znanosti

– DANKA MIHALJEVIĆ, predstavnica tijela državne uprave nadležnog za financije

– ZORAN NIČENO, predstavnik tijela državne uprave nadležnog za unutarnje poslove

– IVANA MEDARIĆ, predstavnica tijela državne uprave nadležnog za geodetske poslove

– GORDAN KAČIĆ, predstavnik iz redova stručnih djelatnika Instituta.

Klasa: 080-02/21-01/127
 Urbroj: 50301-15/07-21-02
 Zagreb, 22. srpnja 2021.

Predsjednik
 mr. sc. Andrej Plenković, v. r.
### NN 85/2021 (28.7.2021.), Rješenje o razrješenju dijela članova Upravnog vijeća Hrvatskog hidrografskog instituta

Vlada Republike Hrvatske

1574

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 33. stavka 2. Zakona o hidrografskoj djelatnosti (»Narodne novine«, br. 68/98., 110/98., 163/03. i 71/14.), Vlada Republike Hrvat­ske je na sjednici održanoj 22. srpnja 2021. donijela

RJEŠENJE

O RAZRJEŠENJU DIJELA ČLANOVA
 UPRAVNOG VIJEĆA HRVATSKOG HIDROGRAFSKOG INSTITUTA

Razrješuju se dužnosti članovi Upravnog vijeća Hrvatskog hidrografskog instituta, zbog isteka mandata:

– brigadir DRAGIŠA KONSA, na koju je imenovan kao predstavnik ministarstva nadležnog za poslove obrane

– dr. sc. GORAN PETROVIĆ, na koju je imenovan kao predstavnik ministarstva nadležnog za poslove znanosti

– DANKA MIHALJEVIĆ, na koju je imenovana kao predstavnica središnjeg tijela državne uprave nadležnog za financije

– ZORAN NIČENO, na koju je imenovan kao predstavnik središnjeg tijela državne uprave nadležnog za unutarnje poslove

– NADA UJEVIĆ, na koju je imenovana kao predstavnica središnjeg tijela državne uprave nadležnog za geodetske poslove

– mr. sc. GORAN OLUJIĆ, na koju je imenovan kao predstavnik iz redova stručnih djelatnika Instituta.

Klasa: 080-02/21-02/95
 Urbroj: 50301-15/07-21-02
 Zagreb, 22. srpnja 2021.

Predsjednik
 mr. sc. Andrej Plenković, v. r.
### NN 86/2021 (30.7.2021.), Rješenje o izmjeni Rješenja o utvrđivanju cijena obrazaca isprava za državljane država članica EGP-a i članove njihovih obitelji koji nisu državljani država članica EGP-a

MINISTARSTVO UNUTARNJIH POSLOVA

1597

Na temelju članka 34. stavka 4. Zakona o državljanima država članica Europskog gospodarskog prostora i članovima njihovih obitelji (»Narodne novine«, br. 66/19, 53/20 i 144/20) ministar unutarnjih poslova donosi

RJEŠENJE

O IZMJENI RJEŠENJA O UTVRĐIVANJU CIJENA OBRAZACA ISPRAVA ZA DRŽAVLJANE DRŽAVA ČLANICA EGP-a I ČLANOVE NJIHOVIH OBITELJI KOJI NISU DRŽAVLJANI DRŽAVA ČLANICA EGP-a

I.

U Rješenju o utvrđivanju cijena obrazaca isprava za državljane država članica EGP-a i članove njihovih obitelji koji nisu državljani država članica EGP-a (»Narodne novine«, br. 25/20) točka I. mijenja se i glasi:

»Za obrasce isprava za državljane država članica EGP-a i članove njihovih obitelji koji nisu državljani država članica EGP-a, navedene u ovom Rješenju, plaća se naknada u sljedećem iznosu:

|  |  |
| --- | --- |
| 1.     Boravišna iskaznica (Obrazac 4b) podvrsta: EGP | 100,00 kuna |
| 2.     Boravišna iskaznica (Obrazac 4b) podvrsta: član obitelji državljanina EGP | 100,00 kuna.«. |

II.

Ovo Rješenje objavit će se u »Narodnim novinama«, a stupa na snagu 2. kolovoza 2021. godine.

Klasa: 011-02/21-01/216

Urbroj: 511-01-152-21-9

Zagreb, 26. srpnja 2021.

Ministar
 dr. sc. Davor Božinović, v. r.
### NN 86/2021 (30.7.2021.), Pravilnik o cijeni osobnih iskaznica

MINISTARSTVO UNUTARNJIH POSLOVA

1594

Na temelju članka 21. stavka 1. Zakona o osobnoj iskaznici (»Narodne novine«, broj: 62/15, 42/20 i 144/20) ministar unutarnjih poslova donosi

PRAVILNIK

O CIJENI OSOBNIH ISKAZNICA

Članak 1.

Ovim Pravilnikom propisuju se cijene osobnih iskaznica koje ovise o kategorijama hrvatskih državljana kojima se osobne iskaznice izdaju i žurnosti postupka u kojem se izdaju.

Članak 2.

Cijena osobne iskaznice iznosi 100,00 kuna.

Članak 3.

Iznimno od odredbe članka 2. ovoga Pravilnika, cijena osobnih iskaznica koje se izdaju osobama s navršenih 70 godina, a koje ne sadrže certifikate, iznosi 70,00 kuna.

Članak 4.

Cijena osobnih iskaznica u ubrzanom postupku iznosi 195,00 kuna.

Članak 5.

Cijena osobnih iskaznica u žurnom postupku iznosi 500,00 kuna.

Članak 6.

Sredstva prikupljena prilikom izdavanja osobnih iskaznica iz članaka 2., 3., 4. i 5. ovoga Pravilnika uplaćuju se u Državni proračun.

Članak 7.

Danom stupanja na snagu ovoga Pravilnika prestaje važiti Pravilnik o cijeni osobnih iskaznica (»Narodne novine«, broj: 63/2015.).

Članak 8.

Ovaj Pravilnik objavit će se u »Narodnim novinama«, a stupa na snagu 2. kolovoza 2021. godine.

Klasa: 011-02/21-01/210

Urbroj: 511-01-152-21-5

Zagreb, 26. srpnja 2021.

Ministar
 dr. sc. Davor Božinović, v. r.
### NN 86/2021 (30.7.2021.), Odluka o donošenju Nacionalnog programa očuvanja i održive uporabe biljnih genetskih izvora za hranu i poljoprivredu u Republici Hrvatskoj za razdoblje od 2021. do 2027. godine

VLADA REPUBLIKE HRVATSKE

1591

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 29. srpnja 2021. donijela

ODLUKU

O DONOŠENJU NACIONALNOG PROGRAMA OČUVANJA I ODRŽIVE UPORABE BILJNIH GENETSKIH IZVORA ZA HRANU I POLJOPRIVREDU U REPUBLICI HRVATSKOJ ZA RAZDOBLJE OD 2021. DO 2027. GODINE

I.

Donosi se Nacionalni program očuvanja i održive uporabe biljnih genetskih izvora za hranu i poljoprivredu u Republici Hrvatskoj za razdoblje od 2021. do 2027. godine (u daljnjem tekstu: Nacionalni program), u tekstu koji je Vladi Republike Hrvatske dostavilo Ministarstvo poljoprivrede aktom, klasa: 011-01/20-01/07, urbroj: 525-7/1272-21-37, od 13. srpnja 2021.

II.

Zadužuje se Ministarstvo poljoprivrede za koordinaciju i provedbu Nacionalnog programa te za komunikaciju i suradnju, u ovome segmentu, s međunarodnim i europskim institucijama nadležnim za biljne genetske izvore.

Zadužuje se Ministarstvo poljoprivrede da na svojim mrežnim stranicama objavi Nacionalni program.

III.

Sredstva za provedbu Nacionalnog programa osigurana su u Državnom proračunu Republike Hrvatske za 2021. godinu i projekcijama za 2022. i 2023. godinu u okviru razdjela 060 Ministarstvo poljoprivrede, proračunske glave 06005 – Ministarstvo poljoprivrede i 06035 – Hrvatska agencija za poljoprivredu i hranu. U 2021. godini osiguran je ukupan iznos od 12.666.697,00 kuna, u projekciji plana za 2022. godinu planiran je iznos od 11.192.872,00 kuna te isti iznos u projekciji za 2023. godinu.

Sredstva su osigurana na sljedećim proračunskim aktivnostima: T828056 Očuvanje i održiva uporaba biljnih genetskih izvora za hranu i poljoprivredu (izvor financiranja 11 – Opći prihodi i primici), A820058 ZPP – Mjere ruralnog razvoja (izvori financiranja 12 – Sredstva učešća za pomoći i 565 – Europski poljoprivredni fond za ruralni razvoj (EPFRR) i K842018 Biljni genetski izvori (izvor financiranja 52 – Ostale pomoći). Sredstva za provedbu programa za naredne godine, do 2027. godine, osigurat će se prilikom izrade državnog proračuna za naredna razdoblja.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/263

Urbroj: 50301-05/14-21-2

Zagreb, 29. srpnja 2021.

Predsjednik
 mr. sc. Andrej Plenković, v. r.
### NN 86/2021 (30.7.2021.), Odluka o izmjeni Odluke o načinu organizacije javnog prijevoza putnika radi sprječavanja širenja bolesti COVID-19

STOŽER CIVILNE ZAŠTITE REPUBLIKE HRVATSKE

1602

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 30. srpnja 2021., donosi

ODLUKU

O IZMJENI ODLUKE O NAČINU ORGANIZACIJE JAVNOG PRIJEVOZA PUTNIKA RADI SPRJEČAVANJA ŠIRENJA BOLESTI COVID-19

I.

U Odluci o načinu organizacije javnog prijevoza putnika radi sprječavanja širenja bolesti COVID-19 (»Narodne novine« broj 143/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21 i 80/21) točka V. mijenja se i glasi:

»Nužne epidemiološke mjere iz ove Odluke određuju se u trajanju do 15. kolovoza 2021.«.

II.

Ova Odluka objavit će se u »Narodnim novinama«, a stupa na snagu 31. srpnja 2021.

Klasa: 810-06/20-01/7

Urbroj: 511-01-300-21-411

Zagreb, 30. srpnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 86/2021 (30.7.2021.), Odluka o izmjeni Odluke o nužnoj epidemiološkoj mjeri obveznog korištenja maski za lice ili medicinskih maski

Stožer civilne zaštite Republike Hrvatske

1600

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 30. srpnja 2021., donosi

ODLUKU

O IZMJENI ODLUKE O NUŽNOJ EPIDEMIOLOŠKOJ MJERI OBVEZNOG KORIŠTENJA MASKI ZA LICE ILI MEDICINSKIH MASKI

I.

U Odluci o nužnoj epidemiološkoj mjeri obveznog korištenja maski za lice ili medicinskih maski (»Narodne novine« broj 75/21) točka VI. mijenja se i glasi:

»Nužna epidemiološka mjera iz ove Odluke određuju se u trajanju do 15. kolovoza 2021.«

II.

Ova Odluka objavit će se u »Narodnim novinama«, a stupa na snagu 31. srpnja 2021.

Klasa: 810-06/20-01/7

Urbroj: 511-01-300-21-409

Zagreb, 30. srpnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 86/2021 (30.7.2021.), Odluka o izmjeni Odluke o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima

STOŽER CIVILNE ZAŠTITE REPUBLIKE HRVATSKE

1601

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 30. srpnja 2021., donosi

ODLUKU

O IZMJENI ODLUKE O UVOĐENJU POSEBNE ORGANIZACIJE RADA ZA DJELATNOST TRGOVINE KOJA SE OBAVLJA U PRODAVAONICAMA I TRGOVAČKIM CENTRIMA

I.

U Odluci o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima (»Narodne novine« broj 138/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21 i 80/21) točka X. mijenja se i glasi:

»Nužne epidemiološke mjere iz ove Odluke određuju se u trajanju do 15. kolovoza 2021.«.

II.

Ova Odluka objavit će se u »Narodnim novinama«, a stupa na snagu 31. srpnja 2021.

Klasa: 810-06/20-01/7

Urbroj: 511-01-300-21-410

Zagreb, 30. srpnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 86/2021 (30.7.2021.), Odluka o izmjeni i dopuni Odluke o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja

STOŽER CIVILNE ZAŠTITE REPUBLIKE HRVATSKE

1603

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20), članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) i članka 57.a Zakona o trgovini (»Narodne novine« broj 87/08, 116/08, 76/09, 114/11, 68/13, 30/14, 32/19, 98/19 i 32/20) Stožer civilne zaštite Republike Hrvatske, 30. srpnja 2021., donosi

ODLUKU

O IZMJENI I DOPUNI ODLUKE O NUŽNIM EPIDEMIOLOŠKIM MJERAMA KOJIMA SE OGRANIČAVAJU OKUPLJANJA I UVODE DRUGE NUŽNE EPIDEMIOLOŠKE MJERE I PREPORUKE RADI SPRJEČAVANJA PRIJENOSA BOLESTI COVID-19 PUTEM OKUPLJANJA

I.

U Odluci o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja (»Narodne novine« broj 67/21 i 80/21) iza točke VI. dodaje se točka VI.a koja glasi:

»VI.a

Djeca mlađa od dvanaest godina koja na okupljanja ili svečanosti na kojima mogu biti prisutne samo osobe koje posjeduju EU digitalne COVID potvrde dolaze s roditeljima/skrbnicima koji posjeduju EU digitalne COVID potvrde izuzeta su od obveze posjedovanja EU digitalne COVID potvrde.

II.

Točka XI. mijenja se i glasi:

»Nužne epidemiološke mjere iz ove Odluke određuju se u trajanju do 15. kolovoza 2021.«.

III.

Ova Odluka objavit će se u »Narodnim novinama«, a stupa na snagu 31. srpnja 2021.

Klasa: 810-06/20-01/7

Urbroj: 511-01-300-21-412

Zagreb, 30. srpnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 87/2021 (4.8.2021.), Odluka o dopunama Odluke o utvrđivanju Popisa posebno skupih lijekova

HRVATSKI ZAVOD ZA ZDRAVSTVENO OSIGURANJE

1617

Na osnovi članka 26. točke 22. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) i članka 102. stavka 1. podstavka 4. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18., 35/18. – ispravak, 119/18., 32/19., 62/19., 94/19., 104/19., 22/20., 84/20., 123/20., 147/20. i 12/21.) Upravno vijeće Hrvatskog zavoda za zdravstveno osiguranje na 33. sjednici održanoj 27. srpnja 2021. godine donijelo je

ODLUKU

O DOPUNAMA ODLUKE O UTVRĐIVANJU POPISA POSEBNO SKUPIH LIJEKOVA

Članak 1.

U Odluci o utvrđivanju Popisa posebno skupih lijekova (»Narodne novine«, broj 144/20., 14/21. i 33/21.) u tablici 1. iz članka 1. stavka 2. dodaju se nove šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i pakiranje lijeka |
| L01CD04 071 | kabazitaksel | Kabazitaksel Accord | konc. za otop. za inf., boč. stakl. 1x60 mg |
| L01CD04 081 | kabazitaksel | Kabazitaksel EVER Pharma | konc. za otop. za inf., boč. stakl. 1x60 mg |
| L01CD04 082 | kabazitaksel | Kabazitaksel EVER Pharma | konc. za otop. za inf., boč. stakl. 1x50 mg |
| L01CD04 083 | kabazitaksel | Kabazitaksel EVER Pharma | konc. za otop. za inf., boč. stakl. 1x45 mg |
| L01EL01 163 | ibrutinib | Imbruvica | tbl. film obl. 28x140 mg |
| L01EL01 164 | ibrutinib | Imbruvica | tbl. film obl. 28x280 mg |
| L01EL01 165 | ibrutinib | Imbruvica | tbl. film obl. 28x420 mg |
| L01EL01 166 | ibrutinib | Imbruvica | tbl. film obl. 28x560 mg |
| L01EX02 172 | sorafenib | Sorafenib Mylan (samo za Ca bubrega i HCC) | tbl. film obl. 112x200 mg |
| L01EX02 173 | sorafenib | Sorafenib Stada (samo za Ca bubrega i HCC) | tbl. film obl. 112x200 mg |
| L01EX02 174 | sorafenib | Sorafenib Teva (samo za Ca bubrega i HCC) | tbl. film obl. 112x200 mg |
| L01EX02 175 | sorafenib | Sorafenib Sandoz (samo za Ca bubrega i HCC) | tbl. film obl. 112x200 mg |
| L01EX02 176 | sorafenib | Sorafenib Alvogen (samo za Ca bubrega i HCC) | tbl. film obl. 112x200 mg |
| L01EX02 177 | sorafenib | Sorafenib Pharmscience (samo za Ca bubrega i HCC) | tbl. film obl. 112x200 mg |
| L01XE56 161 | entrektinib | Rozlytrek | caps. tvrda 90x200 mg |
| M09AX09 061 | onasemnogen abeparvovek | Zolgensma | otop. za inf., 1 doza |

»

«.

Članak 2.

Ova Odluka objavljuje se u »Narodnim novinama«, a stupa na snagu 1. rujna 2021. godine.

Klasa: 025-04/21-01/191
 Urbroj: 338-01-01-21-01
 Zagreb, 27. srpnja 2021.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 87/2021 (4.8.2021.), Rješenje o imenovanju ravnatelja Hrvatskog zavoda za zapošljavanje

VLADA REPUBLIKE HRVATSKE

1607

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 87. stavka 2. Zakona o tržištu rada (»Narodne novine«, br. 118/18. i 32/20.) i članka 26. stavka 3. Statuta Hrvatskog zavoda za zapošljavanje (»Narodne novine«, br. 18/20.), Vlada Republike Hrvatske je na sjednici održanoj 29. srpnja 2021. donijela

RJEŠENJE

O IMENOVANJU RAVNATELJA HRVATSKOG ZAVODA ZA ZAPOŠLJAVANJE

Imenuje se ANTE LONČAR ravnateljem Hrvatskog zavoda za zapošljavanje, s danom 5. kolovoza 2021.

Klasa: UP/I 080-02/21-01/134

Urbroj: 50301-15/07-21-02

Zagreb, 29. srpnja 2021.

Predsjednik
 mr. sc. Andrej Plenković, v. r.
### NN 87/2021 (4.8.2021.), Rješenje o razrješenju dijela članova Upravnog vijeća Agencije za sigurnost željezničkog prometa

VLADA REPUBLIKE HRVATSKE

1610

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 17. stavka 2. Zakona o sigurnosti i interoperabilnosti željezničkog sustava (»Narodne novine«, broj 63/20.), Vlada Republike Hrvatske je na sjednici održanoj 29. srpnja 2021. donijela

RJEŠENJE

O RAZRJEŠENJU DIJELA ČLANOVA UPRAVNOG VIJEĆA AGENCIJE ZA SIGURNOST ŽELJEZNIČKOG PROMETA

Razrješuju se dužnosti članovi Upravnog vijeća Agencije za sigurnost željezničkog prometa, zbog isteka mandata:

– dr. sc. MLADEN NIKŠIĆ

– mr. sc. IVICA MEKOVEC

– STJEPAN PETLJAK.

Klasa: 080-02/21-02/81

Urbroj: 50301-15/07-21-02

Zagreb, 29. srpnja 2021.

Predsjednik
 mr. sc. Andrej Plenković, v. r.
### NN 87/2021 (4.8.2021.), Rješenje o imenovanju dijela članova Upravnog vijeća Agencije za sigurnost željezničkog prometa

VLADA REPUBLIKE HRVATSKE

1611

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 17. stavka 2. Zakona o sigurnosti i interoperabilnosti željezničkog sustava (»Narodne novine«, broj 63/20.), Vlada Republike Hrvatske je na sjednici održanoj 29. srpnja 2021. donijela

RJEŠENJE

O IMENOVANJU DIJELA ČLANOVA UPRAVNOG VIJEĆA AGENCIJE ZA SIGURNOST ŽELJEZNIČKOG PROMETA

Za članove Upravnog vijeća Agencije za sigurnost željezničkog prometa, imenuju se:

– dr. sc. MLADEN NIKŠIĆ

– MILAN VUKOVIĆ

– dr. sc. MARTIN STARČEVIĆ.

Klasa: 080-02/21-01/110

Urbroj: 50301-15/07-21-02

Zagreb, 29. srpnja 2021.

Predsjednik
 mr. sc. Andrej Plenković, v. r.
### NN 87/2021 (4.8.2021.), Rješenje o razrješenju ravnatelja Hrvatskog zavoda za zapošljavanje

Vlada Republike Hrvatske

1606

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 87. stavka 2. Zakona o tržištu rada (»Narodne novine«, br. 118/18. i 32/20.) i članka 26. stavka 3. Statuta Hrvatskog zavoda za zapošljavanje (»Narodne novine«, br. 18/20.), Vlada Republike Hrvatske je na sjednici održanoj 29. srpnja 2021. donijela

RJEŠENJE

O RAZRJEŠENJU RAVNATELJA HRVATSKOG ZAVODA ZA ZAPOŠLJAVANJE

Razrješuje se ANTE LONČAR dužnosti ravnatelja Hrvatskog zavoda za zapošljavanje, s danom 4. kolovoza 2021., zbog isteka mandata.

Klasa: UP/I 080-02/21-02/68

Urbroj: 50301-15/07-21-02

Zagreb, 29. srpnja 2021.

Predsjednik
 mr. sc. Andrej Plenković, v. r.
### NN 87/2021 (4.8.2021.), Rješenje o razrješenju članice Upravnog vijeća Hrvatskog zavoda za norme

VLADA REPUBLIKE HRVATSKE

1608

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 7. stavka 4. Uredbe o osnivanju Hrvatskog zavoda za norme (»Narodne novine«, br. 154/04., 44/05., 30/10., 34/12., 79/12. i 80/13.), Vlada Republike Hrvatske je na sjednici održanoj 29. srpnja 2021. donijela

RJEŠENJE

O RAZRJEŠENJU ČLANICE UPRAVNOG VIJEĆA HRVATSKOG ZAVODA ZA NORME

Razrješuje se OLIVERA MAROŠ dužnosti članice Upravnog vijeća Hrvatskog zavoda za norme, na koju je imenovana kao predstavnica Stručnog vijeća Hrvatskog zavoda za norme, zbog isteka mandata.

Klasa: 080-02/21-02/84

Urbroj: 50301-15/07-21-02

Zagreb, 29. srpnja 2021.

Predsjednik
 mr. sc. Andrej Plenković, v. r.
### NN 87/2021 (4.8.2021.), Rješenje o imenovanju članice Upravnog vijeća Hrvatskog zavoda za norme

VLADA REPUBLIKE HRVATSKE

1609

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 7. stavka 4. Uredbe o osnivanju Hrvatskog zavoda za norme (»Narodne novine«, br. 154/04., 44/05., 30/10., 34/12., 79/12. i 80/13.), Vlada Republike Hrvatske je na sjednici održanoj 29. srpnja 2021. donijela

RJEŠENJE

O IMENOVANJU ČLANICE UPRAVNOG VIJEĆA HRVATSKOG ZAVODA ZA NORME

Imenuje se BILJANA TANATAREC, predstavnica Stručnog vijeća Hrvatskog zavoda za norme, članicom Upravnog vijeća Hrvatskog zavoda za norme.

Klasa: 080-02/21-01/113

Urbroj: 50301-15/07-21-02

Zagreb, 29. srpnja 2021.

Predsjednik
 mr. sc. Andrej Plenković, v. r.
### NN 87/2021 (4.8.2021.), Pravilnik o izmjenama i dopuni Pravilnika o športskom i rekreacijskom ribolovu na moru

MINISTARSTVO POLJOPRIVREDE

1613

Na temelju članka 13., članka 28. stavka 3., članka 29. stavaka 6. i 8., članka 30. stavka 3., članka 33. stavka 6. i članka 34. Zakona o morskom ribarstvu (»Narodne novine«, br. 62/17, 130/17 i 14/19) ministrica poljoprivrede donosi

PRAVILNIK

O IZMJENAMA I DOPUNI PRAVILNIKA O ŠPORTSKOM I REKREACIJSKOM RIBOLOVU NA MORU

Članak 1.

U Pravilniku o športskom i rekreacijskom ribolovu na moru (»Narodne novine«, br. 122/17, 12/18, 54/18, 69/20 i 125/20) u članku 3. stavku 1. točki 1. podtočki 4. broj: »180« zamjenjuje se brojem: »150«.

Članak 2.

U članku 5. stavku 1. u tablici u retcima pod rednim brojevima: 4., 5., 6. i 7., u stupcu »Vrsta dozvole« broj: »180« zamjenjuje se brojem: »150«.

U retku pod rednim brojem 6. u stupcu »Naknada športski« broj: »350« zamjenjuje se brojem: »600«, a u stupcu »Naknada rekreacijski« broj: »500« zamjenjuje se brojem: »750«.

Članak 3.

U članku 11. stavku 1. na kraju podstavka 2. briše se veznik: »i«.

Iza podstavka 2. dodaje se podstavak 3. koji glasi:

» – dozvole za 150 dana od 00:00 sati prvog datuma do 24:00 sata zadnjeg datuma, odnosno najduže do 31. prosinca kalendarske godine za koju je izdana, što god nastupi prije, i«.

Dosadašnji podstavak 3. postaje podstavak 4.

Stavak 2. briše se.

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/17-01/61

Urbroj: 525-13/0737-21-17

Zagreb, 27. srpnja 2021.

Ministrica poljoprivrede
 Marija Vučković, v. r.
### NN 88/2021 (6.8.2021.), Obavijest o izmjeni specifikacije proizvoda »Meso istarskog goveda – boškarina/meso istrskega goveda – boškarina« – zaštićena oznaka izvornosti

MINISTARSTVO POLJOPRIVREDE

1629

Ministarstvo poljoprivrede na temelju članka 90. stavka 5. Zakona o poljoprivredi (»Narodne novine« br. 118/18, 42/20, 127/20 – Odluka USRH i 52/21, u daljnjem tekstu: Zakon) objavljuje

OBAVIJEST

O IZMJENI SPECIFIKACIJE PROIZVODA »MESO ISTARSKOG GOVEDA – BOŠKARINA / MESO ISTRSKEGA GOVEDA – BOŠKARINA« – ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) zaprimilo je izmijenjenu Specifikaciju proizvoda »Meso istarskog goveda – boškarina« / »Meso istrskega goveda – boškarina« – zaštićena oznaka izvornosti, od podnositelja zahtjeva Savez uzgajivača istarskog goveda, Zagrebačka 21, 52463 Višnjan.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na podneseni Zahtjev, sukladno članku 90. stavku 6. Zakona.

3. Sukladno članku 90. stavku 5. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Meso istarskog goveda – boškarina« / »Meso istrskega goveda – boškarina« – zaštićena oznaka izvornosti.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/20-01/50

Urbroj: 525-14/1268-21-9

Zagreb, 15. srpnja 2021.

Ministrica poljoprivrede
 Marija Vučković, v. r.
### NN 88/2021 (6.8.2021.), Obavijest o podnesenom zahtjevu za zaštitu naziva »Dalmatinski med« – zaštićena oznaka izvornosti

MINISTARSTVO POLJOPRIVREDE

1628

Ministarstvo poljoprivrede na temelju članka 87. stavka 9. Zakona o poljoprivredi (»Narodne novine« br. 118/18, 42/20, 127/20 – Odluka USRH i 52/21, u daljnjem tekstu: Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »DALMATINSKI MED« – ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) zaprimilo je Zahtjev za zaštitu naziva »Dalmatinski med« – zaštićena oznaka izvornosti, od podnositelja zahtjeva Udruga pčelara Dalmacije, Trg Dr. Franje Tuđmana 8, 21 238 Otok.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev, sukladno članku 87. stavku 10. Zakona.

3. Sukladno članku 87. stavku 9. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena Specifikacija proizvoda »Dalmatinski med« – zaštićena oznaka izvornosti.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: UP/I-310-26/20-01/14

Urbroj: 525-14/1350-21-6

Zagreb, 14. srpnja 2021.

Ministrica poljoprivrede
 Marija Vučković, v. r.
### NN 88/2021 (6.8.2021.), Obavijest o podnesenom zahtjevu za zaštitu naziva »Meso turopoljske svinje« – zaštićena oznaka izvornosti

Ministarstvo poljoprivrede

1627

Ministarstvo poljoprivrede na temelju članka 87. stavka 9. Zakona o poljoprivredi (»Narodne novine« br. 118/18, 42/20, 127/20 – Odluka USRH i 52/21, u daljnjem tekstu: Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »MESO TUROPOLJSKE SVINJE« – ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) zaprimilo je Zahtjev za zaštitu naziva »Meso turopoljske svinje« – zaštićena oznaka izvornosti, od podnositelja zahtjeva plemenita opčina turopoljska, Sekcija uzgajivača turopoljske svinje, Zagrebačka 37, 10 410 Velika Gorica.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev, sukladno članku 87. stavku 10. Zakona.

3. Sukladno članku 87. stavku 9. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena Specifikacija proizvoda »Meso turopoljske svinje« – zaštićena oznaka izvornosti.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: UP/I-310-26/21-01/01

Urbroj: 525-07/0218-21-4

Zagreb, 14. srpnja 2021.

Ministrica poljoprivrede
 Marija Vučković, v. r.
### NN 88/2021 (6.8.2021.), Pravilnik o izmjenama i dopunama Pravilnika o ovlaštenim izvršiteljima na području nuklearne sigurnosti

Ministarstvo unutarnjih poslova

1622

Na temelju članka 43. stavka 3. Zakona o radiološkoj i nuklearnoj sigurnosti (»Narodne novine«, br. 141/13, 39/15, 130/17 i 118/18), ministar unutarnjih poslova donosi

PRAVILNIK

O IZMJENAMA I DOPUNAMA PRAVILNIKA O OVLAŠTENIM IZVRŠITELJIMA NA PODRUČJU NUKLEARNE SIGURNOSTI

Članak 1.

U Pravilniku o ovlaštenim izvršiteljima na području nuklearne sigurnosti (»Narodne novine«, broj 29/17) u članku 2. riječi: »Državnog zavoda za radiološku i nuklearnu sigurnost (dalje u tekstu: Zavod)« zamjenjuju se riječima: »Ministarstva unutarnjih poslova (u daljnjem tekstu: Ministarstvo)«.

Članak 2.

U članku 4. stavku 1. riječ: »Zavodu« zamjenjuje se riječju: »Ministarstvu«.

Članak 3.

U članku 5. stavku 1. riječi: »ravnatelj Zavoda« zamjenjuju se riječima: »ministar unutarnjih poslova (u daljnjem u tekstu: ministar)«.

Stavak 2. briše se.

Članak 4.

U članku 7. stavku 1. riječ: »Zavod« zamjenjuje se riječju: »Ministarstvo«.

Stavak 2. briše se.

Članak 5.

Članak 9. briše se.

Članak 6.

U članku 19. riječi: »ravnatelj Zavoda« zamjenjuju se riječju: »ministar«.

Članak 7.

U članku 20. stavku 1. riječi: »službenik Zavoda s najmanje sedam godina« zamjenjuju se riječima: »službenik Ministarstva s najmanje pet godina«.

U stavku 2. riječi: »službenici Zavoda ili vanjski stručnjaci s najmanje pet godina« zamjenjuju se riječima: »službenici Ministarstva ili vanjski stručnjaci s najmanje tri godine«.

Članak 8.

U članku 22. stavku 1. riječ: »Zavod« zamjenjuje se riječju: »Ministarstvo«.

U stavku 4. riječ: »Zavoda« zamjenjuje se riječju: »Ministarstva«.

U stavku 5. riječ: »Zavod« zamjenjuje se riječju: »Ministarstvo«.

Članak 9.

U članku 23. stavku 1. riječ: »Zavod« zamjenjuje se riječju: »Ministarstvo«.

U stavku 2. riječ: »Zavodu« zamjenjuje se riječju: »Ministarstvu«.

Članak 10.

U članku 24. riječ: »Zavod« zamjenjuje se riječju: »Ministarstvo«.

Članak 11.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-01/166

Urbroj: 511-01-152-21-7

Zagreb, 3. kolovoza 2021.

Ministar
 dr. sc. Davor Božinović, v. r.
### NN 89/2021 (11.8.2021.), Indeks proizvođačkih cijena industrijskih proizvoda na domaćem tržištu u srpnju 2021.

Državni zavod za statistiku

1636

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U SRPNJU 2021.

Indeks proizvođačkih cijena industrijskih proizvoda na domaćem tržištu u srpnju 2021. u odnosu na lipanj 2021. iznosi 101,5.

Klasa: 954-02/21-01/01

Urbroj: 555-01-05-03-02-21-16

Zagreb, 4. kolovoza 2021.

Glavna ravnateljica
 Lidija Brković, v. r.
### NN 89/2021 (11.8.2021.), Rješenje o dodjeli naziva »Referentni centar Ministarstva zdravstva za endometriozu« Klinici za ženske bolesti i porode Kliničkog bolničkog centra Zagreb

Ministarstvo zdravstva

1634

Ministarstvo zdravstva na temelju članka 143. stavka 2. Zakona o zdravstvenoj zaštiti (»Narodne novine«, br. 100/18 i 147/20) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine«, broj 47/09), postupajući po zahtjevu Kliničkog bolničkog centra Zagreb, Zagreb, Kišpatićeva ulica 12, donosi

RJEŠENJE

1. Klinici za ženske bolesti i porode Kliničkog bolničkog centra Zagreb dodjeljuje se naziv »Referentni centar Ministarstva zdravstva za endometriozu«.

2. Naziv referentni centar iz točke 1. ovog rješenja dodjeljuje se na vrijeme od pet godina.

3. Klinika za ženske bolesti i porode Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za endometriozu«.

4. »Referentni centar Ministarstva zdravstva za endometriozu« Klinike za ženske bolesti i porode Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/19-01/09

Urbroj: 534-07-2-2/6-21-13

Zagreb, 27. srpnja 2021.

Ministar
 izv. prof. dr. sc. Vili Beroš, dr. med., v. r.